
Διπλή διάκριση για την Europa στα Sales Excellence Awards 2026

Οινόφυτα, XX Ιουλίου 2026 – Η EUROPA PROFIL ΑΛΟΥΜΙΝΙΟ Α.Β.Ε. τιμήθηκε για έκτη συνεχή χρονιά με δύο σημαντικές διακρίσεις, στα Sales Excellence Awards 2026 του Ινστιτούτου Πωλήσεων Ελλάδας (ΙΠΕ), επιβεβαιώνοντας τη σταθερή επένδυσή της στην ανάπτυξη των ανθρώπων της, στην ενίσχυση του εμπορικού της δικτύου και στη διαρκή αναβάθμιση της ποιότητας των προϊόντων και των υπηρεσιών της. Η τελετή βράβευσης πραγματοποιήθηκε στον πολυχώρο Anassa City Events, συγκεντρώνοντας κορυφαίες ελληνικές επιχειρήσεις από κάθε κλάδο, όπου διοργανώθηκε από την εταιρεία Boussias Events.
Ειδικότερα, η Europa απέσπασε:
· Silver βραβείο στην κατηγορία «B2B Πωλήσεις στους κλάδους Εμπορίου – Βιομηχανίας», για τη συμμετοχή «Europa B2B Strategy: Στρατηγική Ανάπτυξης στη Βιομηχανία και Οικοσύστημα Υποστήριξης Εμπορικού Δικτύου». Το βραβείο παρέλαβε η κα. Φλέσσα Γιώτα, Προϊσταμένη Γραφείου Πωλήσεων Εσωτερικού.
· Bronze βραβείο στην κατηγορία «Εκπαίδευση & Ανάπτυξη Στελεχών», για τη συμμετοχή «EUROPA THE LAB: Η αιχμή του δόρατος στην επίτευξη ανώτερης ποιότητας προϊόντος». Το βραβείο παρέλαβε ο κ. Παπαγεωργιου Άκης, Sales Analyst & Coordinator.
Η διάκριση για τη στρατηγική ανάπτυξης του B2B αναγνωρίζει ένα ολοκληρωμένο μοντέλο εμπορικής λειτουργίας, το οποίο συνδυάζει τη συστηματική ανάπτυξη της παρουσίας της Europa στη βιομηχανία με ένα ισχυρό οικοσύστημα υποστήριξης του εμπορικού της δικτύου.
Μέσα από στοχευμένες ενέργειες, εξειδικευμένη τεχνική και εμπορική υποστήριξη, συνεχή επικοινωνία και στενή συνεργασία με τους επαγγελματίες του κλάδου, η Europa δημιουργεί τις προϋποθέσεις για βιώσιμη ανάπτυξη, ενισχύοντας παράλληλα την ανταγωνιστικότητα και την προστιθέμενη αξία που προσφέρει στους συνεργάτες και τους πελάτες της.
Αντίστοιχα, η βράβευση του EUROPA THE LAB αναδεικνύει τον καθοριστικό ρόλο της εκπαίδευσης στη διασφάλιση της παραγωγικής υπεροχής. Η συγκεκριμένη πρωτοβουλία αποτελεί ένα οργανωμένο πρόγραμμα ανάπτυξης γνώσεων και δεξιοτήτων, μέσα από το οποίο οι συνεργάτες της εταιρείας εκπαιδεύονται στις απαιτήσεις της παραγωγικής διαδικασίας, στα υψηλά πρότυπα ποιοτικού ελέγχου και στη συνεχή βελτίωση.
Για την Europa, η ανώτερη ποιότητα του τελικού προϊόντος δεν αποτελεί αποκλειστικά αποτέλεσμα της τεχνολογίας και των σύγχρονων υποδομών. Ξεκινά από τους ανθρώπους της εταιρείας, από τη γνώση, τη συνέπεια και την ικανότητά τους να εφαρμόζουν καθημερινά τα υψηλότερα πρότυπα σε κάθε στάδιο της παραγωγής.
-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σημείωση για τους συντάκτες

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

